b'\n_START_ARTICLE_\nAjantahulene\n_START_PARAGRAPH_\nAjantahulene er en samling buddhistiske kulturminner ved landsbyen Ajanta i delstaten Maharashtra i India._NEWLINE_Hulene ligger i en hesteskoformasjon i fjellet i dalen der elven Waghora gj\xc3\xb8r en sving. Til sammen finnes det 30 templer og klostre hugd ut i huler i fjellet i tiden 200 f.Kr. til 650 e.Kr. Hulene er dekorert med vegg- og takmalerier._NEWLINE_Etter den buddhistiske perioden i India gikk templene og klostrene ut av bruk og ble glemt. De ble gjenoppdaget av en britisk offiser i 1819._NEWLINE_Ajantahulene ble i 1983 satt p\xc3\xa5 UNESCOs verdensarvliste.'